钦定古今图书集成/明伦汇编/人事典/第024卷 > 册府元龟 > 《相经序》梁·刘峻
## 钦定古今图书集成/明伦汇编/人事典/第024卷 > 册府元龟 > 《相经序》梁·刘峻

“夫命之与相，犹声之与响，声动乎几，响穷乎应，虽寿
夭参差，贤愚不一，其间《大较》，可得闻矣。若乃生而神
睿，弱而能言，八彩光眉，四瞳丽目，斯实天姿之特达，
圣人之符表。洎乎日角月偃之奇，龙栖虎踞之美，地
镇静于城缠，天关运于掌策，金槌玉枕，磊落相望；伏
犀起盖，隐辚交映。井宅既兼，食匮已实”，抑亦帝王卿
相之明效也。及其深目长颈，颓颜蹙齃，蛇行鸷立，猳
喙鸟咮，筋不束体，血不华色，手无春荑之柔，发有寒
蓬之悴，或先吉而后凶，或少长乎穷乏，不其悲欤！至
如姬公凝负图之容，孔父眇栖皇之迹，《丰本》知其有
后，《黄中》明其可贵，其间或跃马膳珍，或飞而食肉，或
皂隶晚候，初形未正。铜岩无以饱生，“玉馔终乎饿死。
因斯以观，何事非命。”